बार्बी (चित्रपट)

बार्बी हा ग्रेटा गेर्विगने दिग्दर्शित केलेला आणि गेर्विग व नोआ बॉम्बाच यांनी लिहिलेला २०२३ चा अमेरिकन रम्य विनोदी चित्रपट आहे.  मॅटेलच्या बार्बी फॅशन बाहुल्यांवर आधारित, संगणक-अ‍ॅनिमेटेड डायरेक्ट-टू-व्हिडिओ आणि स्ट्रीमिंग टेलिव्हिजन चित्रपटांनंतरचा हा पहिला थेट-अ‍ॅक्शन बार्बी चित्रपट आहे.  अस्तित्वाच्या संकटानंतर आत्म-शोधाच्या प्रवासात निघालेल्या बार्बी आणि केन यांच्या कथेवर आधारित हा चित्रपट आहे. मार्गोट रॉबीने बार्बीची तर रारन गॉस्लने केनची भूमिका केली आहे आणि इतर मुख्य भूमिकांत अमेरिका फेरेरा , केट मॅककिनन, इसा रे, रिया पर्लमन आणि विल फेरेल यांचा समावेश आहे.

सप्टेंबर २००९ मध्ये लॉरेन्स मार्कच्या निर्मितीसह युनिव्हर्सल पिक्चर्सद्वारे थेट-अ‍ॅक्शन बार्बी चित्रपटाची घोषणा करण्यात आली. एप्रिल २०१४ मध्ये चित्रपटाच्या कामाला सुरुवात झाली, जेव्हा सोनी पिक्चर्सने चित्रपटाचे हक्क विकत घेतले. अनेक लेखक आणि दिग्दर्शक बदल होऊन आणि एमी शुमर आणि नंतर अॅनी हॅथवे यांना बार्बी म्हणून निवडल्यानंतर चित्रपटाचे हक्क वॉर्नर ब्रदर्सकडे हस्तांतरित करण्यात आले.  रॉबीला २०१९ मध्ये भूमिकेसाठी घेतले  गेले आणि २०२१ मध्ये गेरविगची बॉम्बाच सह दिग्दर्शक आणि सह-लेखक म्हणून घोषणा करण्यात आली. उर्वरित कलाकारांची घोषणा २०२२ च्या सुरुवातीला करण्यात आली. चित्रीकरण प्रामुख्याने इंग्लंडमधील वॉर्नर ब्रदर्स स्टुडिओत झाले.

९ जुलै २०२३ रोजी लॉस एंजेलिसमधील श्राइन ऑडिटोरियममध्ये बार्बीचा प्रीमियर झाला. वॉर्नर ब्रदर्सद्वारे २१ जुलै २०२३ रोजी युनायटेड स्टेट्समध्ये हा चित्रपट प्रदर्शित झाला. ओपेनहाइमरसह एकाचवेळी प्रदर्शन झाल्यामुळे समाजमाध्यमावर  "बार्बेनहाइमर" घटना घडली. यामुळे प्रेक्षकांना दोन्ही चित्रपट दुहेरी वैशिष्ट्य म्हणून पाहण्यास प्रोत्साहित केले. चित्रपटाला सकारात्मक प्रतिसाद मिळाला असून जगभरात आतापर्यंत चित्रपटाने $३८२ दशलक्ष एवढी कमाई केली आहे.

संदर्भ 

इ.स. २०२३ मधील इंग्लिश चित्रपट